মিতান্নি সাম্রাজ্য

**মিতান্নি** বা **মিতানি** (  খ্রিস্টপূর্বাব্দ) উত্তর সিরিয়া এবং দক্ষিণ-পূর্ব আনাতোলিয়া (আধুনিক তুরস্ক )  -এ অবস্থিত একটি হুরিয়ান -ভাষী রাজ্য ছিল যাতে ইন্দো-আর্য ভাষাগত এবং রাজনৈতিক প্রভাব ছিল।  **মিতান্নি**  প্রাচীন ব্যাবিলনীয় গ্রন্থে **হাবিগালবাত**  অ্যাসিরিয়ান রেকর্ডে **হানিগালবাত** বা **হানি-রাব্বাত**, মিশরীয় এবং কিছু আক্কাদীয় গ্রন্থে  বা **নাহারিন**, নামে পরিচিত।

মিতান্নি সাম্রাজ্যের উত্তরে হিট্টাইট, পশ্চিমে মিশরীয়, দক্ষিণে কাসাইট এবং পূর্বে অ্যাসিরীয়দের দ্বারা সীমাবদ্ধ ছিল। মিতান্নির  বিস্তৃতি ছিল পশ্চিমে টরাস পর্বতমালার ধারে কিজুওয়াতনা, দক্ষিণে টুনিপ, পূর্বে আরাফে এবং উত্তরে ভ্যান হ্রদ পর্যন্ত।  

## ব্যুৎপত্তি
### "মিতান্নি"/"মিতান্নি" নাম
এই রাজ্যের নামটি ইন্দো-আর্য শব্দ ”মৈত” =”একত্রিত করা” থেকে এসেছে।  হুরিয়ান প্রত্যয় ”ন্নি” দিয়ে উৎপত্তি হিসাবে ব্যাখ্যা করা হয়েছে, যা সংস্কৃত ক্রিয়াপদ মিথ( = একত্র -এর সাথে সম্পর্কিত।  )।  মিতান্নি নামের অর্থ হবে যুক্তরাষ্ঠ্র । 

### "হানিগালবাত"নাম
১৬০০ খ্রিস্টপূর্বাব্দের আগে ব্যাবিলোনিয়ায় আম্মি-সাদুকার রাজত্বকালে মিতান্নি রাজ্যটি *হাবিঙ্গালবাত* নামে পরিচিত ছিল, যা প্রাচীন ব্যাবিলনীয় যুগের  দুটি গ্রন্থে *হা-বি-ইন-গাল-বা-তি-ই* এবং *হা-বি-ইন-গা-আল-বা-আত* নামে প্রত্যয়িত।  মিশরীয়রা একে *নাহারিন* এবং *মিতান্নি* নামে অভিহিত করত,   হিট্টীয়দের কাছে এটি *হুরি* এবং অ্যাসিরীয়দের কাছে *হানিগালবাত* বা *হানি-রাব্বাত নামে* অভিহিত ।  হিট্টীয় ইতিহাসে উত্তর-পূর্ব সিরিয়ায় অবস্থিত *হুরি* ( ** ) নামে একটি জাতির কথা উল্লেখ করা হয়েছে। 
### "নাহারিন"
মিতান্নি রাজ্যের জন্য প্রাচীন মিশরীয়  নাম  ছিল *নাহারিন*  আমেনহোটেপ দ্বিতীয়ের পুত্র, থুতমোস চতুর্থ,মিতান্নীয়দের সাথে শান্তি স্থাপন করেন।  এরপর থেকে, মিশর এবং নাহারিন (মিতান্নি) এর মধ্যে শান্তিপূর্ণ সম্পর্ক  ছিল এবং আমর্না চিঠিপত্রে আক্কাদিয়ান ভাষায় নামটি দেখা যায়।  ফারাও থুতমোস তৃতীয়ের সামরিক ইতিহাসে নাহারিনকে স্পষ্টভাবে উল্লেখ করা হয়েছে।   খ্রিস্টপূর্ব ১৫ শতকে কর্ণাকের মন্দিরে স্থাপিত ইস্তাম্বুলের ওবেলিস্কের দুটি  শিলালিপিতে থুতমোস তৃতীয়ের মিশরের সীমানা নাহারিন (মিতান্নি) পর্যন্ত সম্প্রসারণ এবং অভিযানের কথাও উল্লেখ রয়েছে। 

## ইতিহাস
### আদি রাজ্য
থাম্ব|সিলিন্ডার সিল, , মিতান্নি
আক্কাদীয় যুগের প্রথম দিকে, হুরিয়ানরা মেসোপটেমিয়ার উত্তর প্রান্তে টাইগ্রিস নদীর পূর্বে এবং খাবুর উপত্যকায় বাস করত বলে জানা যায়। মিতান্নি নামে পরিচিত এই দলটি খ্রিস্টপূর্ব ১৭ শতকের আগে দক্ষিণে মেসোপটেমিয়ায় চলে যায়। ১৭ শতকের শেষের দিকে বা খ্রিস্টপূর্ব ১৬ শতকের প্রথমার্ধে এটি একটি শক্তিশালী রাজ্য ছিল এবং এর সূচনা থুতমোস প্রথমের সময়কাল থেকে, হিট্টাইট সম্রাট হাট্টুসিলি প্রথম এবং মুরসিলি প্রথমের সময় পর্যন্ত। 

উগারিতের ব্যক্তিগত নুজি গ্রন্থে এবং হাট্টুসার ( বোগাজকোয় ) হিট্টাইট আর্কাইভে হুরিয়ানদের উল্লেখ রয়েছে। মারি থেকে প্রাপ্ত কিউনিফর্ম গ্রন্থে  *আমুরু* (আমোরাইট) এবং হুরিয়ান উভয় নামের উল্লেখ রয়েছে। আলালাখ (প্রাচীন ব্যাবিলনীয় যুগের শেষের দিকের স্তর সপ্তম) থেকে প্রাপ্ত ফলকগুলিতে ওরোন্টেসের মুখে হুরিয়ান নামের লোকদের উল্লেখ রয়েছে। উত্তর-পূর্ব থেকে কোনও আক্রমণের কোনও প্রমাণ নেই।
থাম্ব|সিলিন্ডার সিল এবং আধুনিক ছাপ: নগ্ন পুরুষ, গ্রিফিন, বানর, সিংহ, ছাগল, , মিতান্নি
মিশরের সরকারি জ্যোতির্বিদ এবং ঘড়ি নির্মাতা আমেনেমহেত (আমেন-হেমেত) স্পষ্টতই তাঁর সমাধিতে লেখার নির্দেশ দিয়েছিলেন যে তিনি "  *মি-তি-নি* নামক বিদেশী দেশ থেকে ফিরে এসেছেন"   ফারাও থুতমোস প্রথমের (১৫০৬-১৪৯৩ খ্রিস্টপূর্বাব্দ) রাজত্বকালে, মিতান্নি এবং নাহারিন নামগুলি ফারাওয়ের বেশ কয়েকজন কর্মকর্তার স্মৃতিচারণের মধ্যে রয়েছে। তাদের মধ্যে একজন, আহমোস সি-আবিনা, লিখেছেন: "...মহামান্য নাহারিনে এসে পৌঁছেছিলেন..." আরেকজন, আহমোস পা-নেখবিট, লিপিবদ্ধ করেছেন: "...যখন আমি নাহারিনের দেশে তার জন্য বন্দী করেছিলাম..." 

মিতান্নি শাসকদের ইন্দো-আর্য নামের প্রথম  ব্যবহার শুরু হয় শুত্তার্না প্রথম এর মাধ্যমে, যিনি তার পিতা কির্তার পরে সিংহাসনে বসেন।  মিতান্নির রাজা বারাত্তার্না রাজ্যটি পশ্চিমে আলেপ্পো পর্যন্ত প্রসারিত করেন এবং আলালাখের আমোরীয়  রাজা ইদ্রিমিকে তার সামন্ত বানিয়েছিলেন ।  

থুতমোসিদের অধীনে মিতান্নির প্রধান প্রতিদ্বন্দ্বী ছিল মিশর। তবে, হিট্টাইট সাম্রাজ্যের উত্থানের সাথে সাথে, মিতান্নি এবং মিশর হিট্টাইট আধিপত্যের হুমকি থেকে তাদের পারস্পরিক স্বার্থ রক্ষার জন্য একটি জোট গঠন করে। সিরিয়ার নিয়ন্ত্রণ নিয়ে মিশরীয়দের সাথে কয়েকটি সফল সংঘর্ষের পর, মিতান্নি তাদের সাথে শান্তি স্থাপনের চেষ্টা করে এবং একটি জোট গঠিত হয়। খ্রিস্টপূর্ব ১৪ শতকের গোড়ার দিকে, দ্বিতীয় শুত্তার্নার রাজত্বকালে, খুবই বন্ধুত্বপূর্ণ সম্পর্ক ছিল এবং তার কন্যা গিলু-হেপাকে ফারাও আমেনহোটেপ তৃতীয়ের সাথে বিবাহের জন্য মিশরে পাঠান। 

আসিরিয়ার রাজা আশুর-উবাল্লিত প্রথম (খ্রিস্টপূর্ব ১৩৬৫-১৩৩০) খ্রিস্টপূর্ব ১৪শ শতাব্দীর মাঝামাঝি সময়ে শুত্তার্নার উপর আক্রমণ করে মিতান্নির অঞ্চল দখল করেন। 

শুত্তার্নার মৃত্যুর পর, মিতান্নি উত্তরাধিকার যুদ্ধে দুর্বল হয়ে পড়ে। অবশেষে শুত্তার্নার পুত্র তুষরত সিংহাসনে আরোহণ করেন, কিন্তু রাজ্যটি যথেষ্ট দুর্বল হয়ে পড়ে এবং হিট্টীয় ও অ্যাসিরীয় উভয় হুমকিই বৃদ্ধি পায়। একই সময়ে, মিশরের সাথে কূটনৈতিক সম্পর্ক শীতল হয়ে যায়, মিশরীয়রা হিট্টীয় ও অ্যাসিরীয়দের ক্রমবর্ধমান শক্তির ভয়ে ভীত হয়। হিট্টীয় রাজা প্রথম সাপ্পিলুলিউমা উত্তর সিরিয়ার মিতান্নির সামন্ত রাজ্যগুলিতে আক্রমণ করেন ।

#### গ্রেট সিরিয়ান যুদ্ধ
তুশরাতার মিতান্নির উপর সাপ্পিলুলিউমা যে যুদ্ধ পরিচালনা করেছিলেন তাকে 'মহান সিরিয়ান যুদ্ধ' বলা হয়। যুদ্ধের লক্ষ্য ছিল মিতান্নির কেন্দ্রস্থল ধ্বংস করা । এই অভিযানটি খ্রিস্টপূর্ব ১৩৪৫ সালে সংঘটিত হয়েছিল। কয়েক বছর পর ১৩২৭ খ্রিস্টপূর্বাব্দে কার্কেমিশকেও অবরোধের পর ধরে নেওয়া হয় এবং যুদ্ধের কিছু পরে মিতানিয়ানদের হাতে তুষরত নিহত হন। 

#### যুদ্ধের পর
রাজধানী ওয়াশুকান্নিতে, এক নতুন ক্ষমতার দ্বন্দ্ব শুরু হয়। হিট্টীয় এবং অ্যাসিরীয়রা সিংহাসনের দাবিদারদের সমর্থন করে। অবশেষে একটি হিট্টীয় সেনাবাহিনী রাজধানী ওয়াশুকান্নি জয় করে এবং খ্রিস্টপূর্ব ১৪শ শতাব্দীর শেষের দিকে তুষরতের পুত্র শাত্তিওয়াজা মিতান্নির  সামন্ত রাজা হিসেবে অধিষ্ঠিত হয়। ।

### মিতান্নির পতনের পর
মিতান্নি সাম্রাজ্যের চূড়ান্ত পতনের সাথে সাথে এর ভূখণ্ডের পশ্চিম অংশ হিট্টীয়দের সরাসরি নিয়ন্ত্রণে যায় এবং পূর্ব অংশগুলি আসিরীয়দের সরাসরি নিয়ন্ত্রণে যায়। মধ্য অংশটি হানিগালবাতের খণ্ড রাজ্য হয়। অবশেষে, শালমানেসার প্রথমের অধীনে, পূর্বের মিতান্নি অঞ্চলের অবশিষ্ট অংশ সরাসরি আসিরীয়দের নিয়ন্ত্রণে যায়।   
## সরকার এবং সমাজ
### প্রশাসন
মিতান্নীয় রাজ্যটি এক ধরণের কনফেডারেশন ছিল। রাজ্যটিতে প্রদেশ ছিল যা সরাসরি শাসিত হত এবং গভর্নরদের উপর ন্যস্ত ছিল ।  সরকারী এবং ব্যক্তিগত লেখাগুলি বেশিরভাগই আক্কাদিয়ান ভাষায় লেখা হত, যা ঐতিহ্যগতভাবে সিরিয়া এবং উচ্চ মেসোপটেমিয়ায় লেখার জন্য ব্যবহৃত একটি সেমিটিক ভাষা। 

### সামরিক সংগঠন
নুজির আর্কাইভ থেকে জানা যায় যে মিতান্নি তার ভাসালদের মধ্যে তাদের সুরক্ষা নিশ্চিত করার জন্য সৈন্য মোতায়েন করেছিলেন। মিতান্নি সেনাবাহিনী যব সরবরাহ করত,স্থানীয় কর্মশালায় তৈরি রথ পেত।  নুজি লেখাগুলি ইঙ্গিত দেয় যে সৈন্যদের অফিসারদের  নেতৃত্বে 10 এবং 50 জন পুরুষের ইউনিটে ভাগ করা হয়েছিল। খননকার্যের মাধ্যমে প্রাপ্ত তথ্য অনুসারে, যোদ্ধাদের সরঞ্জাম সম্পর্কেও তথ্য পাওয়া যায়: ব্রোঞ্জের প্লেট দিয়ে ঢাকা কিউরাস দিয়ে তৈরি রথচালকদের ভারী বর্ম পদাতিক বাহিনীর হালকা চামড়ার বর্ম থেকে আলাদা। ঢাল, বর্শা, তরবারি, ধনুক, তীর এবং তূণ সবচেয়ে বেশি উল্লেখিত অস্ত্র। 

### সামাজিক ক্লাস
আলালাখ, নুজি  আক্কাদিয়ান ভাষায়  *রাকিব নারকাবতি*, রথ চালকরা সমাজে সর্বোচ্চ পদ ভোগ করত এবং গুরুত্বপূর্ণ সম্পত্তির মালিক হত। 
আলালাখ এবং আরাফা রাজ্যের লেখাগুলি আরও দুটি সামাজিক গোষ্ঠীর নথিভুক্ত করে। প্রথমত, *এজেলি*, *শুজুব্বু* বা *নাক্কোশে* নামে পরিচিত, যারা সারথি বা ঘোড়া প্রশিক্ষকের মতো পেশাগত বিশেষজ্ঞ। দরিদ্র মুক্ত প্রজাদের  যাদেরকে নুজিতে *আশাবু* ('বাসিন্দা') এবং আলালাখতে *হানিয়াখে* বলা হয়। ই. ভন দাসোর মতে, মিতানি-অধ্যুষিত ভূমির উভয় প্রান্তে এই শ্রেণীগুলি পাওয়া যায়। এই শ্রেণীবিভাগগুলি মূলত প্রশাসনের সাথে তাদের সম্পর্কের প্রকৃতি এবং তারা যে পরিষেবাগুলি প্রদান করতে পারে তার দ্বারা সংজ্ঞায়িত করা হয়।  আদমশুমারির তালিকা এবং সৈন্য তালিকার ফলক থেকে  এটি স্পষ্ট। 

## ইন্দো-আর্য প্রভাব
মিতান্নির বেশ কিছু উপনাম,মূলনাম এবং প্রযুক্তিগত পরিভাষা ইন্দো-আর্য বা প্রোটো-ইন্দো-আর্য উৎপন্ন।  ঐতিহাসিকভাবে প্রমাণিত প্রথম মিতান্নি শাসক শুত্তার্ণ প্রথম থেকে শুরু করে মিতান্নির রাজাদের নাম ছিল ইন্দো-আর্য।  কিক্কুলির ঘোড়া প্রশিক্ষণের পাঠ্যে ইন্দো-আর্য  প্রযুক্তিগত শব্দ রয়েছে,  এবং হাট্টুসায় পাওয়া মিতান্নির রাজা সত্তিওয়াজা এবং হিট্টাইট শুপ্পিলুলিউমা প্রথমের মধ্যে হওয়া  দুটি চুক্তিতে  ইন্দো-আর্য দেবতা মিত্র, বরুণ, ইন্দ্র এবং নাসত্য ( অশ্বিন ) শব্দগুলো ব্যবহৃত হয়েছে, : (চুক্তি KBo I 3) এবং (চুক্তি KBo I 1 এবং এর প্রতিলিপি)।   মিতান্নির রাজধানী ওয়াশুকান্নি নামটিও  ইন্দো-আর্য উপভাষা থেকে উদ্ভূত।  

ইন্দো-আর্য জনগোষ্ঠী উচ্চ মেসোপটেমিয়া এবং উত্তর সিরিয়ায় বসতি স্থাপন করেছিল এবং মিতান্নি রাজ্য প্রতিষ্ঠা করেছিল, একই সাথে হুরিয়ান ভাষাও গ্রহণ করেছিল। এটি ইন্দো-আর্য অভিবাসনের একটি অংশ হিসাবে বিবেচিত হয়।    বিংশ শতাব্দীর শেষের দিক থেকে, এই ধারণাটি পণ্ডিতদের মধ্যে প্রচলিত ছিল যে মিতান্নি রাজ্য ইন্দো-আর্য বংশোদ্ভূত একটি রাজকীয় পরিবার এবং অভিজাতদের দ্বারা শাসিত হত;  সেই অনুযায়ী, ইন্দো-আর্যদের একটি শাখা খ্রিস্টপূর্ব দ্বিতীয় সহস্রাব্দের শুরুতে অন্যান্য ইন্দো-ইরানী থেকে পৃথক হয়ে পশ্চিম এশিয়ায় স্থানান্তরিত হয়, যার ফলে মিতান্নি রাজ্যের জন্ম হয়।    ইভা ভন দাসো (2022) এবং কোটিচেলি-কুরাস এবং পিসানিয়েলো (2023) এর সাম্প্রতিক গবেষণা, মিত্তানির আধুনিক পরিচয়কে ইন্দো-আর্য হিসেবে উল্লেখ করে এবং এর রাজবংশ প্রতিষ্ঠায় ইন্দো-আর্য ভাষাভাষীদের ভূমিকা উল্লেখ করে।   আলেকজান্ডার লুবোটস্কির (2023) মতে, মিত্তানি রাজ্যের সামরিক অভিজাতরা আর্য বংশোদ্ভূত ছিলেন এবং তাদের ভাষা স্পষ্ট ইন্দো-আর্য চরিত্র প্রদর্শন করে। 

২০১৪ সালে জ্যাসপার ইদেম ফারুখ ইসমাইলের পূর্ববর্তী গবেষণা  সম্পর্কে রিপোর্ট করেছিলেন, যেখানে তিনি উত্তর-পূর্ব সিরিয়ার টেল লেইলানের ১৭৬১ খ্রিস্টপূর্বাব্দের একটি চিঠিতে পাওয়া *"মারিজান্নু"* শব্দটির উল্লেখ করেছিলেন। ক্রোনেন এবং অন্যান্যরা (২০১৮) এটিকে মিতান্নি রাজ্য গঠনের দুই শতাব্দী আগে সিরিয়ায়  ইন্দো-আর্য ভাষাগত উপস্থিতি হিসাবে বিবেচনা করেন, কারণ *মারিয়ান্নুকে* সাধারণত ইন্দো-আর্য **মার্যার* একটি হুরিয়ানাইজড রূপ হিসাবে দেখা হয়, যার অর্থ "মানুষ" বা "যুবক", যা সামরিক বিষয় এবং রথের সাথে সম্পর্কিত। 

## প্রত্নতত্ত্ব
উচ্চ মেসোপটেমিয়া এবং ট্রান্স-টাইগ্রিডিয়ান অঞ্চল (উত্তর-পূর্ব ইরাক) হল মিতান্নির মূল প্রত্নতাত্ত্বিক  অঞ্চল  ।

### উচ্চ মেসোপটেমিয়া
মিতানিয়ান ধ্বংসাবশেষের স্থানগুলি মূলত উচ্চ মেসোপটেমিয়ার তিনটি অঞ্চলে পাওয়া গেছে: উত্তর-পূর্ব সিরিয়া জাজিরা অঞ্চল, উত্তর সিরিয়া এবং দক্ষিণ-পূর্ব তুরস্ক (উচ্চ টাইগ্রিস)।

#### উত্তর-পূর্ব সিরিয়া (জাজিরা অঞ্চল)
থাম্ব|290x290পিক্সেল|হালকা সবুজ রঙের জাজিরা অঞ্চল, উত্তর-পূর্ব সিরিয়া।
জাজিরা অঞ্চলে মিতান্নির প্রথম পর্যায়ের প্রায় ১৬০০ থেকে ১৫৫০ খ্রিস্টপূর্বাব্দের শেষের দিকের খবুর মৃৎশিল্প পাওয়া যায়; এই মৃৎশিল্প পূর্ববর্তী অ-মিতান্নীয় প্রাচীন ব্যাবিলনীয় যুগের ।  প্রায় ১৫৫০ থেকে ১২৭০ খ্রিস্টপূর্বাব্দ পর্যন্ত, রঙিত নুজি মৃৎশিল্প (মিতান্নী যুগের সবচেয়ে বৈশিষ্ট্যপূর্ণ মৃৎশিল্প)  বিকশিত হয়েছিল।  

প্রত্নতাত্ত্বিকরা নির্ধারণ করেছেন মিতান্নির রাজধানী ওয়াশুকান্নিকে কেন্দ্র করে খাবুর নদীর উৎসমুখে কয়েকটি ফাঁড়ি ছিল। তাইতে শহরটি মিতান্নির একটি "রাজকীয় শহর" হিসেবেও পরিচিত ছিল যার বর্তমান অবস্থান অজানা। তৃতীয় সহস্রাব্দের প্রধান নগর কেন্দ্র পুরাতন ব্যাবিলনীয় সময়ের একটি ছোটখাটো বসতি টেল ব্রাকে উঁচু জমিতে একটি প্রাসাদ এবং মন্দির সহ বিশাল ভবন নির্মাণ করা হয়েছিল এবং ৪০ হেক্টর নিচু শহর গড়ে উঠেছিল।  সম্ভবত অ্যাসিরিয়ানদের দ্বারা  এবং ১২৭৫ খ্রিস্টপূর্বাব্দ,(দুটি পর্যায়ে) স্থানটি ধ্বংস হয়ে যায়  ।  আধুনিক খননের সময় দুটি মিতান্নি-যুগের ফলক পাওয়া গেছে। একটিতে (TB 6002) উল্লেখ করা হয়েছে "রাজ শুত্তার্নার পুত্র আর্তাসুমারা রাজা"।  টাল আল-হামিদিয়ায় সতেরোটি শেষ যুগের মিতান্নি ফলক পাওয়া গেছে। 

#### উত্তর সিরিয়া
তেল হাম্মাম এট-তুর্কম্যানের স্থানে একজন অজানা মিতানিয়ান রাজা কর্তৃক জারি করা প্রাচীনতম ফলক (আনুমানিক ১৫০০ খ্রিস্টপূর্বাব্দ) পাওয়া গেছে।   তেল বাজির স্থানে ১৪০০ থেকে ১২০০ খ্রিস্টপূর্বাব্দের একটি মিতান্নি সিলিন্ডার সিল এবং বেশ কয়েকটি ধর্মীয় বাটি মিতান্নি আমলের  পাওয়া গেছে।   । মিতান্নি শাসক সৌশতাতার কর্তৃক সিল করা মিতান্নি আমলের দুটি ,  আর্তাতামা প্রথম কর্তৃক সিল করা একটি কিউনিফর্ম ফলক পাওয়া গেছে।  তেল হাদিদিতে (আজু) মিতান্নি শাসনের একটি রেকর্ডও রয়েছে। 

#### দক্ষিণ-পূর্ব তুরস্ক (উচ্চ টাইগ্রিস)
দক্ষিণ তুরস্কের উচ্চ টাইগ্রিসের ডান তীরে ইলিসু বাঁধের (২০১৭) খননকার্যে রেডিওকার্বন-ডেটেড ১৭৬০-১৬১০ খ্রিস্টপূর্বাব্দের  মিতান্নি যুগের   একটি মন্দিরের ধ্বংসাবশেষে, ধর্মীয় নিদর্শন এবং একটি প্রাথমিক মিতান্নিয়ান সিলিন্ডার সিল পাওয়া গেছে ।  
## মিতান্নি শাসকগণ
মিতান্নি শাসকগণ  

:

## তথ্যসূত্র

বিষয়শ্রেণী:খ্রিস্টপূর্ব ১৭শ শতাব্দীতে প্রতিষ্ঠিত রাষ্ট্র ও অঞ্চল
বিষয়শ্রেণী:খ্রিস্টপূর্ব ১৩শ শতাব্দীতে বিলুপ্ত রাষ্ট্র ও অঞ্চল
বিষয়শ্রেণী:ইন্দো-আর্য জাতিগোষ্ঠী
বিষয়শ্রেণী:পশ্চিম এশিয়ার প্রাক্তন দেশ